ആ കഥയിലെ നിധിയാണ് ഇപ്പോള് അമ്മച്ചിയുടെ കൈയില് ഇരിക്കുന്നത് മലയാളത്തിന്റെ സ്വന്തം ജോണ് ഹോനായി അമ്മച്ചിയുടെ നിധി അടങ്ങിയ പെട്ടി തേടിയെത്തുന്ന ഇന് ഹരിഹര് നഗര് എന്ന സിനിമയിലെ ജോണ് ഹോനായി എന്ന വില്ലനെ അത്ര വേഗം ആരും മറക്കാനിടയില്ല. മലയാള സിനിമയിലെ എക്കാലവും ഓര്ക്കുന്ന വില്ലന് കഥാപാത്രങ്ങളുടെ കൂട്ടത്തില് ഇപ്പോഴുമുണ്ട് റിസ ബാവ അനശ്വരമാക്കിയ ജോണ് ഹോനായി എന്ന കഥാപാത്രം. ഡോക്ടര് പശുപതിയിലൂടെ നായകനായെത്തിയ റിസ ബാവ ഇന് ഹരിഹര് നഗറിലെ ജോണ് ഹോനായി എന്ന വില്ലന് വേഷത്തിലൂടെയാണ് സിനിമാലോകത്ത് ഏറെ ശ്രദ്ധിക്കപ്പെട്ടത്. പ്രതിനായക കഥാപാത്രമാണെങ്കിലും റിസ ബാവയുടെ ഈ ജനപ്രിയ വില്ലനെ തിയെറ്ററില് ജനം കൈയടികളോടെയാണ് സ്വീകരിച്ചത്. മാത്രമല്ല ചിത്രത്തിലെ ജോണ് ഹോനായിയുടെ സംഭാഷണങ്ങളും കൈയടി ഏറ്റുവാങ്ങി. ഒരു വിരല് തുമ്ബില് എന്നെയും മറുകൈയില് ആണ്ട്രൂസിനെയും കൊണ്ട് അമ്മച്ചി നടക്കാനിറങ്ങുമ്ബോള് അമ്മച്ചി ഞങ്ങള്ക്ക് ഒരു കഥ പറഞ്ഞു തരുമായിരുന്നില്ലേ, ഭൂതത്താന്റെ കൈയില് നിന്ന് ഭൂമി നിധി തട്ടിപ്പറിച്ച കഥ, ആ കഥയിലെ നിധിയാണ് ഇപ്പോള് അമ്മച്ചിയുടെ കൈയില് ഇരിക്കുന്നത്. മലയാളത്തിലെ സുന്ദര വില്ലന്മാരുടെ കൂട്ടത്തിലാണ് അദ്ദേഹത്തിന് സ്ഥാനം. നൂറിലേറെ മലയാള ചിത്രങ്ങളില് ഇതിനോടകം റിസബാവ അഭിനയിച്ചിട്ടുണ്ട്. കൂടുതലായും വില്ലന് വേഷങ്ങളിലാണ് അഭിനയിച്ചതെങ്കിലും സ്വഭാവ നടനായും റിസബാവ തിളങ്ങി. അതിന് പുറമെ ഡബ്ബിങ് ആര്ട്ടിസ്റ്റ് എന്ന നിലയിലും അംഗീകാരങ്ങള് നേടിയ കലാകാരനാണ് റിസബാവ. എബ്രിഡ് ഷൈന് ഒരുക്കുന്ന മഹാവീര്യര് എന്ന സിനിമയിലാണ് അദ്ദേഹം ഏറ്റവും ഒടുവില് അഭിനയിച്ചത്. റിസബാവയുടെ വിയോഗം മലയാള സിനിമയ്ക്ക് നികത്താനാകാത്ത നഷ്ടമാണുണ്ടാക്കിയിരിക്കുന്നത്.